# Бичкова махала

Николай Даутов

Николай ДАУТОВ

Бѝчкова махала̀ е една от съставните на с. Бел камен. Разположена е на едноименния рид, на 1.3 km северозападно от връх Велийца, на 1495 m надморска височина. Отстои на 1.6 km Ю от центъра на Бел камен. Има около 10 къщи на рода Бѝчкови, което фамилно име е по лично такова Бѝчко, запазено от времето преди ислямизирането на краището Бабек.

Съществуват различни етимология на името Бѝчко, сред които: 1. Бич/е,-о + -ко; 2. прякор от апелатив биче < бикче ‘малък бик’ + -ко (РПМ 1994: 120); 3. Бѝчко умалително от Бѝчо < Бѝто с -чо, XIV в. Бѝто съкратено от Веле-бѝт ‘да бъде голя, да стане велик в живота’, XVI в. (Заимов 1987: 21). Днес родовото име  Бѝчкови се открива и на други места из българската етническа територия, напр. в гр. Гоце Делчев, а също в Украйна и Русия.

Използвана литература

Заимов 1988: Заимов, Й. Български именник. София: Издателство на БАН, 1988.

РПМ 1994: Речник на презимињата кај македонците. Том I А – Љ. Скопје: Институт за македонски јазик „Крсте Мисирков“, 1994.

© Николай ДАУТОВ

© Български турист

## Галерия